Semenya kry steun van VN, uitspraak uitgestel | Maroela Media
Semenya is optimisties dat die internasionale hof vir sportarbitrasie (CAS) die Internasionale Vereniging van Atletiekfederasies (IAAF) se regulasies "onwettig, ongeldig en van geen effek" sal verklaar.
Die IAAF wil nuwe regulasies bring waarvolgens atlete wat buitengewoon hoë natuurlike testosteroonvlakke het gedwing sal word om medikasie te gebruik om dié vlakke te verlaag.
Die CAS het Vrydag gesê sy besluit sal nou eers einde April bekend gemaak word. Die besluit is aanvanklik voor 26 Maart verwag.
Dit kom ook nadat die Verenigde Nasies se Raad vir Menseregte Donderdag in Genève 'n resolusie deur Suid-Afrika aanvaar het om Semenya se reg te beskerm om as vrou aan internasionale atletiekbyeenkomste te bly deelneem.
Atletiek Suid-Afrika het die resolusie verwelkom. Die resolusie is deur Eswatini, Mosambiek, Namibië, Zambië, Zimbabwe, Burundi, Indië, Ysland en Kanada ondersteun.
Lindiwe Sisulu, minister van internasionale betrekkinge en samewerking, het in reaksie gesê die internasionale gemeenskap het 'n plig om Semenya se regte te verdedig en te beskerm.
"Die internasionale veldtog om Semenya se reg op deelname aan wêreldwye sport te beskerm, is 'n stryd vir alle vroue in die wêreld teen diskriminasie, seksisme en patriargie."
Veronderstel die uitspraak is in Caster we guns- wat van al die vroue wat benadeel word ten gunste van been "vrou"?
Dit is een van die grootste onregte van ons tyd, dat mans as vrouens mag deelneem.
Nou wat van die ander dames. Hoekom word hulle regte nie beskerm nie?
As die atleet nie 'n vrou of 'n man is nie… wie bepaal die hy of sy benaming? Semenya is met 'n vrou getroud… so dan is hy/sy 'n hy of sy? Ek as sy vrou 'n baba van hom/haar verwag, wie is die pa? Alle rekords, deur vroue opgestel, gaan nou gebreek word met 'n besluit om enige hoeveelheid tostesteroon toe te laat, wat sport dramaties gaan laat verander. Mind you kerke gaan ook anders begin lyk en dominees en modes en en en…